**‏נובמבר 2020**

**הצעה להשתלמות:**

**שילוב העובדים הסוציאליים בוגרי אוניברסיטאות ערביות**

**בשירותים החברתיים במדינת ישראל**

**הרציונל**

הכשרת עובדים סוציאליים באוניברסיטאות הערביות הפכה להיות מקובלת לאחר ההכרה בתואר שלהם ע"י המדינה בשנת 2016 ורישומם בפנקס העובדים הסוציאליים.

עובדים סוציאליים בוגרי האוניברסיטאות של הרשות הפלסטינית וירדן מתמודדים עם אתגרים רבים, אתגרי השפה המקצועית, אתגרי התאמת הפרקטיקה לאוכלוסיית היעד ואתגרי ההתמודדות עם מעמד נמוך ביחס לעובדים סוציאליים בוגרי האוניברסיטאות בישראל. כמו כן, המחלקות לשירותים חברתיים מתמודדות גם הן עם אתגרי קליטת עובדים סוציאליים אלו ויצרת צוות עבודה אחיד.

מקצוע העבודה סוציאלית בעולם הערבי סובל מ"פיגור" בהשוואה למערב בכל הבחינות. האתגר המרכזי, למעט ההכרה הפורמלית של הממסד והבלתי פורמולת של החברה, הוא לבסס אותו כפרופסיה בעזרת חיזוק מערך ההכשרה התיאורטי וההתנסותי, אדפטציה לידע העיוני והפרקטי ההולם את אפיוני החברה הערבית, אימוץ ערכים מקצועיים שישלבו בין ההלכה האסלאמית והקודים האתיים המערביים.

חסנין (2014) מוצא כי אחד האתגרים המרכזיים העומדים בפני מקצוע העבודה סוציאלית בעולם הערבי הוא בניית מערך הכשרה מקצועית ראשונית המאזן בין הלימוד העיוני להתנסות המעשית. הוא נעזר במושג "פדגוגיה של עבודה סוציאלית" כדי "לחשוף את סוד" אי היעילות והמועילות של ההתנסות המעשית על כל מרכיביה (מטרות, תכנים, סטודנט, מדריך, מוסד מכשיר ותוצאות) בבית הספר לעבודה סוציאלית הוותיק ובעל המוניטין בפלסטין. לדידו של חסנין, המקצוע מאוים מהטיית תכניות הלימודים בעולם הערבי לטובת החלק העיוני (כי חלק גדול מהמרצים הם לא עובדים סוציאליים) תוך הזנחה ממושכת להתנסות מעשית.

חוקרים טוענים כי האתגר בפני מקצוע העובדה סוציאלית בפלסטין הוא ללמוד מ"עבודה סוציאלית בין-לאומית" (international social work) את מהות המקצוע המותאם לייחודיות אוכלוסיות היעד. הניסיון הרב של עובדים סוציאליים בארגונים בין-לאומיים יכול לספק ידע תיאורטי ומעשי ההולם את הייחודיות של האוכלוסיות השונות. ככזה, מבקשים מהעובדים הסוציאליים בפלסטין ללמוד מהעובדים הסוציאליים של "סוכנות הסעד והתעסוקה של האו"ם לפליטי פלסטין {אונר"א[[1]](#footnote-1)} שצברו ניסיון בין-לאומי רב בעבודתם באזורים שונים במזרח התיכון (אברהים, 2015; אברהים, חסאן ועלי, 2014).

Ibrahim (2017a) מוצא כי אחת השיטות לעקוף את ה"אימפריאליזם מקצועי" (Professional imperialism) במדינות ערב, שלא בקרבן נולד או התפתח מקצוע העבודה הסוציאלית, הוא לשאוף ולהעניק הכשרה מקצועית ראשונית המבוססת על "עבודה סוציאלית בין-לאומית" או "עבודה סוציאלית גולקלית" המאפשרת לבוגרים הערבים ללמוד מהניסיונות של הקהילה הבין-לאומית, ומבטיחה המשך שיתוף פעולה מקצועי בין הפנים והחוץ. היעד הסופי הוא פתוח "מקצועיות לוקלית" ההולמת את הייחודיות של התרבות הערבית.

Ibrahim (2017b) שופך אור על מערכת היחסים בין מקצוע העבודה הסוציאלית והאמונה הדתית בעולם הערבי. למרות השונות בין מדינות ערב על שלושת מרכיביהן: אלמשרק אלערבי (סוריה, ירדן, לבנון, עיראק, פלסטין), המפרץ (כווית, ערב הסעודית, איחוד האמירויות הערביות, עומאן, בחריין וקטר), צפון אפריקה (מצרים, לוב, סודאן, תוניסיה, אלג'יריה ומרוקו) ותימן, ההלכה האסלאמית, היא מקור החקיקה המרכזי בכל העולם הערבי (פרט ללבנון). ככזה, האסלאם הופך את התרבות הערבית להומוגנית. לכן, קיימת דרישה בקרב חלק מהעובדים הסוציאליים הערבים לחזק את מעמדה של ההלכה האסלאמית בהוראה והפרקטיקה של מקצוע העבודה סוציאלית בעולם הערבי כסוג של אדפטציה לסביבה בה הוא פועל. צעד זה אכן יאתגר את ההגמוניה המערבית על המקצוע בעולם הערבי, אך בו בזמן הוא טומן בחובו את הסיכון של יצירת מרחק בין אנשי המקצוע בעולם הערבי מהסביבה המקצועית בין-לאומית.

Ibrahim (2017c) מצביע על הנתק בין החלק התיאורטי שלומדים סטודנטים ערבים במקצוע העבודה הסוציאלית לבין הפרקטיקה הנדרשת מהם בהכשרה המעשית. לנתק זה מספר סיבות, המרכזית שבהן היא הפער בין הידע המערבי (צפון אמריקה ומרכז אירופה) שהסטודנטים סופגים בלימודיהם והבעיות החברתיות של הקהילות המקומיות במקומות ההתנסות המעשית. לכן, התכנית קוראת לפתח ידע (Knowledge), מומחיות Expertise)) ומיומנויות (Skills) ההולמות את הצרכים והבעיות המועלות מצד הקהילה המקומית.

מנהלי לשכות רווחה רבים טענו כי קיימת הנחיה סמויה מטעם משרד הרווחה לשלוח את בוגרי המוסדות הערביים לשירותים המופרטים וההתנדבותיים, ואם לא תהיה ברירה, אז לנתב אותם לתוך מוסדות מחוץ ללשכה (כמו מועדוני זקנים, מע"ש, מפת"ן, מועדון לעוור) אך בשום פנים ואופן לא לשבץ אותם בתחומי הליבה. הנימוק של נציגי משרד הרווחה הוא כי עובדים סוציאליים אלו "לא עברו הכשרה מספיקה" ו"לא יודעים עברית". הערכת מנהלי הלשכות היא כי המפקחים דוברי העברית במשרד הרווחה אותגרו מהשפה הערבית של הבוגרים ותפיסת עולמם המקצועית האחרת. למרות ההדרה הסמויה של הבוגרים מירדן ופלסטין הם מציבים אתגר גדול למקצוע בחברה הערבית. נוכחותם מגבירה את החשיפה של בוגרי המוסדות הישראליים לשפה המקצועית בערבית, ומערערת על האקסיומות המקצועיות שגדלנו עליהן".

 **התכנית**

 התכנית המוצעת יש בה לסייע לעובדים הסוציאליים להתמקם כשוום בין שווים במקצוע העבודה הסוציאלית ובין עמיתיהם בוגרי האוניברסיטאות הישראליות, כמו כן התכנית תקנה להם ידע, מיומנויות ותיתן הזדמנות לתרגול הידע והפרקטיקה שרכשו באוניברסיטאות הערביות תוך התאמתו לקונטקסט בישראל. אנו מאמנים שהשקעה נכונה בעובדים סוציאליים אלו תהפוך אותם כמשאב ייחודי וחשוב בין צוות העובדים הסוציאליים במחלקות לשירותים חברתיים בקהילה הבדואית.

**מבנה התכנית**

יום של הכשרה והתנסות מקצועית במרחב של האקדמיה הישראלית, לתקופה של שנה. התכנית תכלול ידע תיאורטי, לימוד השפה העברית, ידע פרקטי ותרגול הידע תוך כדי התייחסות למקום האישי בתהליך ותוך כדי פיתוח כישורי התערבות ויוזמה חברתית.

יום הכשרה מעשית במחלקות לשירותים חברתיים. כל זוג סטודנטיות יודרך ע"י מדריכה מקצועית. תיבדק אפשרות שבוגרות יקבלו שכר כסמך מקצועי במחלקות לשירותים חברתיים.

**מבנה התכנית**

8:30- 11:45- מהו התוכן התיאורטי שנלמד היום, מה אני יודע ומה אני לא יודע.

 מבט לעבודה עם הפרט

11:45- 12:00 – הפסקה

12:00- 13:30 –פרקטיקה, יישום החומר שנלמד במעבדה (שימוש בחדרי מראות)

13:45- 15:15- מבט לעבודה עם קבוצות (החל מסמסטר ב' יידרשו להנחות קבוצה)

**תקציב**

|  |  |
| --- | --- |
| **פרטים** | **סכום** |
| ריכוז |  31,312  |
| פרקטיקום |  62,624  |
| קורס היחיד וסביבתו |  62,624  |
| קורס עו"ס קבוצתית |  62,624  |
| הכשרה מעשית |  280,800  |
| הוצ' ביטוח ואחרות |  40,000  |
| אדמיניסטרציה ותקורה |  107,997  |
| **סה"כ עלות כוללת לקבוצה\***  |  **647,981**  |

**\*התקצוב הנו לקבוצה של 30 סטודנטים**

**עלות התכנית ל-90 סטודנטים 1,943,943 ₪**

1. UNRWA: United Nations Relief and Works Agency for Palestine Refugees in the Near East. [↑](#footnote-ref-1)